ድሕሪ ሰለስተ ተኸታተልቲ ዓወታት ደረጅኣ ናብ 10ይ ዘብረኸቶ ጋንታ መን እያ?
ቀዳማይ እግሪ ኣብ ሜዳኣ ተካይድ ብምሃልዋ ከኣ፡ ነዚ ግጥም ናይ ምዕዋት ዝለዓለ ዕድል ተዋሂቡዋ ይርከብ። ኣብ ውድድራት ቡንድሊጋ ትሑት ምንቕስቃስ ከተርኢ ዝወርሐት ዶርትሙንድ እዛ ወርሒ መባልዕታ ትመስል። ድሕሪ ሰለስተ ተኸታተልቲ ዓወታት ደርጅኣ ናብ 10ይ ኣበሪኻቶ ኣላ። ምስተን ንራብዓይ ደረጃ ንምሓዝ ዝመጣጠራ ክለባት ዘለዋ ናይ ነጥቢ ፍልልይ’ውን 12 ብምዃኑ ዝመጽእ ዓመት ኣብዚ ውድድር ንምሕላፍ ዘኽእላ ውጽኢት ናይ ምምዝጋብ ተስፋኣ ኣለምሊማ ትርከብ። ኣብዚ ውድድር ግን ካብ መፈለምትኡ ዝነኣድ ገስጋስ’ያ ከተንጻርቕ ጸኒሓ። ብሉጽ ኣባላ ማርኮ ርዩስ ብዓበይቲ ክለባት ክህደን’ኳ ሓድሽ ተወሳኺ ውዑል ብምኽታም ምስታ ጋንታ ክጸንሕ ምውሳኑ ንዶርትሙንድ ዘቕሰነ ተርእዮ ኢዩ። ኣብዚ ናይ ሎሚ ጸወታ ድማ፡ ርዩስ ምስቲ ሃዳኒ ሸቶ’ታ ጋንታ ኮይኑ ዘሎ ወዲ ጋቦን ፒረ ኣቡመያንግ ብምዃን ኣብ ልዕሊ ጁቬ ሓደጋ ክፈጥሩ ድሌት ደገፍቲ ዶርትሞንድ ኢዩ።
ዶርትሙንድ